
KLASA: 024-01/25-01/51	
URBROJ: 2196-08-03/01-25-01
Bogdanovci, 21.10.2025.

Na temelju članka 40. stavka 3. Zakona o komunalnom gospodarstvu (,,Narodne Novine" broj 68/18, 110/18, 32/20, 145/24), članka 35. Zakona o lokalnoj i područnoj (regionalnoj) samoupravi (,,Narodne Novine" broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članka 29. Statuta Općine Bogdanovci („Službeni vjesnik“ Vukovarsko - srijemske županije, broj 4/21, 21/22) Općinsko vijeće Općine Bogdanovci na svojoj 4. sjednici održanoj dana 21.10.2025. donijelo je 

PRAVILNIK 
O POSLOVANJU VLASTITOG POGONA OPĆINE BOGDANOVCI

Članak 1.
          Ovim Pravilnikom pobliže se uređuje unutarnje ustrojstvo, način rada i upravljanja Vlastitim pogonom za obavljanje komunalnih djelatnosti na području Općine Bogdanovci (u daljnjem tekstu: Vlastiti pogon), te druga pitanja od značaja za njegov rad.
Izrazi koji se koriste u ovom Pravilniku, a imaju rodno značenje odnose se jednako na muški i ženski rod.

[bookmark: _Hlk94174055]Članak 2.
          Komunalne djelatnosti koje obavlja Vlastiti pogon se:

1. održavanje nerazvrstanih cesta
1. održavanje javnih površina na kojima nije dopušten promet motornim vozilima
1. održavanje građevine javne odvodnje oborinskih voda
1. održavanje javnih zelenih površina
1. održavanje građevina, uređaja i predmeta javne namjene
1. održavanje groblja
1. održavanje čistoće javnih površina 

Općinsko vijeće Općine Bogdanovci može odlukom odrediti i drugu djelatnost koja se smatra komunalnom djelatnosti:

     1. ako se takvom djelatnošću kontinuirano zadovoljavaju potrebe od životnog  značenja za stanovništvo na području jedinice lokalne samouprave
     2. ako po svom sadržaju i značenju djelatnost predstavlja nezamjenjiv uvjet života i rada u naselju
     3. ako je pretežno uslužnog karaktera
     4. ako se obavlja prema načelima komunalnog gospodarstva

Članak 3.
          Vlastiti pogon osnovan je kao organizacijska jedinica u Jedinstvenom upravnom odjelu Općine Bogdanovci.
Djelokrug rada Vlastitog pogona određen je Odlukom o osnivanju Vlastitog pogona Općine Bogdanovci.
Vlastiti pogon nema svojstvo pravne osobe. 
Vlastiti pogon je samostalan u obavljanju komunalnih djelatnosti sukladno Zakonu, posebnom zakonu,  odluci o osnivanju i propisima donesenim na temelju zakona.

Članak 4.
          Vlastitim pogonom upravlja upravitelj Vlastitog pogona (u daljnjem tekstu: upravitelj). 
Upravitelj Vlastitog pogona koji je osnovan kao organizacijska jedinica Jedinstvenog upravnog odjela Općine Bogdanovci je pročelnik jedinstvenog upravnog odjela. 
Upravitelj organizira i vodi rad Vlastitog pogona te odgovara općinskom načelniku za materijalno i financijsko poslovanje Vlastitog pogona i za zakonitost rada Vlastitog pogona. 

Članak 5.
          Komunalne poslove u Vlastitom pogonu obavljaju namještenici koji za svoj rad odgovaraju pročelniku Jedinstvenog upravnog odjela Općine Bogdanovci
Administrativno – tehničke, pravne, financijsko – računovodstvene i opće poslove za potrebe Vlastitog pogona obavlja Jedinstveni upravni odjel Općine Bogdanovci sukladno zakonu i djelokrugu te sadržaju poslova koje obavlja.

Članak 6.
          Upravitelj može planirati izdatke samo do iznosa utvrđenih Proračunom Općine Bogdanovci.
Za nabavu i ugovaranje radova Upravitelj se mora pridržavati propisa o javnoj nabavi, kao i ostalih propisa kojima je uređeno materijalno i financijsko poslovanje jedinica lokalne samouprave. 
Ugovore sa drugim fizičkim i pravnim osobama upravitelj može zaključiti isključivo uz prethodnu suglasnost i na temelju ovlasti općinskog načelnika. 


Članak 7.
          Akti poslovanja Vlastitog pogona su Godišnji plan i program rada Vlastitog pogona i Izvješće o izvršenju Godišnjeg plana i programa rada Vlastitog pogona. 
Vlastiti pogon izrađuje i periodične izvještaje i obračune po zahtjevu općinskog načelnika te donosi druge akte po potrebi poslovanja. 

Članak 8.
          Nazivi radnih mjesta s opisom poslova, kategorija, potkategorija, razina i klasifikacijski rang pojedinog radnog mjesta, stručni uvjeti za raspored na radna mjesta, opis poslova radnog mjesta te potreban broj izvršitelja u Vlastitom pogonu uređen je Sistematizacijom radnih mjesta u Pravilniku o unutarnjem redu Jedinstvenog upravnog odjela Općine Bogdanovci.
[bookmark: _Hlk94251778]U Pravilniku o unutarnjem  redu Jedinstvenog upravnog odjela Općine Bogdanovci Vlastiti pogon osnovan je kao organizacijska jedinica Jedinstvenog upravnog odjela Općine Bogdanovci.
Članak 9.
          Plaće službenika i namještenika utvrđuju se na način propisan Zakonom o plaćama u lokalnoj i područnoj (regionalnoj) samoupravi („Narodne novine“ broj 28/10, 10/23).
Sredstva za plaće iz prethodnog stavka ovog članka osiguravaju se u Proračunu Općine Bogdanovci.

Članak 10.
          Na prava, obveze i odgovornosti zaposlenih u Vlastitom pogonu, kao i druga pitanja u vezi s njihovim radom, te radom upravitelja vlastitog pogona, a koja nisu uređena ovim Pravilnikom, primjenjuju se odredbe Zakona o službenicima i namještenicima u lokalnoj i područnoj (regionalnoj) samoupravi, Pravilnika o unutarnjem redu Jedinstvenog upravnog odjela Općine Bogdanovci, te drugih odgovarajućih propisa.

Članak 11.
          Radno vrijeme Vlastitog pogona organizirano je kao puno radno vrijeme.
U slučaju više sile ili izvanrednog povećanja sezonskih poslova (košnja trave) i u drugim sličnim slučajevima prijeke potrebe, u Vlastitom pogonu može se organizirati prekovremeni rad sa pojedinim službenicima ili namještenicima. 
Ako službenik ili namještenik radi prekovremeno, ukupno trajanje rada službenika ili namještenika ne smije biti duže od pedeset sati tjedno. Prekovremeni rad pojedinog službenika ili namještenika ne smije trajati duže od sto osamdeset sati godišnje

Članak 12.
          Službenici i namještenici zatečeni na radu u Jedinstvenom upravnom odjelu Općine Bogdanovci na dan stupanja na snagu ovog Pravilnika, nastavljaju raditi na dosadašnjim radnim mjestima do donošenja rješenja o rasporedu na radno mjesto u skladu s Pravilnikom o unutarnjem redu Jedinstvenog upravnog odjela Općine Bogdanovci.

Članak 13.
Stupanjem na snagu ovog Pravilnika, stavlja se izvan snage Pravilnik o poslovanju vlastitog pogona Općine Bogdanovci KLASA: 024-01/22-01-03, URBROJ: 2196-08-03/01-22-03 od 21.02.2022. godine objavljen u „Službenom vjesniku“ Vukovarsko-srijemske županije broj 03/22.
Članak 14.
          Ovaj Pravilnik stupa na snagu osmog dana od dana objave u „Službenim vjesniku“ Vukovarsko - srijemske županije.


PREDSJEDNICA OPĆINSKOG VIJEĆA
Jelena Vinaj, mag.oec.

